**Nariadenia a odporúčania zo zasadnutia Ústredného krízového štábu SR účinné od 10.03.2020**

**Vo veci**: COVID-19 koronavírus

Ústredný krízový štáb **zakazuje** športové, kultúrne a verejné podujatia, nariaďuje ķaranténne opatrenia

**Ústredný krízový štáb SR** v súvislosti so šíriacim sa ochorením COVID-19 zakázal od 10. marca **organizovanie športových, kultúrnych aj verejných podujatí na Slovensku** po dobu 14 dní. V prípade potreby môže byť časová lehota predĺžená.

Krízový štáb zároveň nariadil povinnú **14 dňovú karanténu pre všetkých občanov, ktorí sa vrátia z najviac postihnutých krajín - Talianska, Číny, Iránu a Južnej Kórey.** V karanténe budú spolu so **svojimi rodinnými príslušníkmi**, s ktorými žijú v spoločnej domácnosti. **Za nerešpektovanie nariadenia môže byť občanovi uložená pokuta do výšky 1650 eur.**

 „Byť v domácej izolácii znamená zdržať sa sociálnych kontaktov, pracovnej činnosti s výnimkou práce v mieste domácej izolácie a akýchkoľvek činností, ktoré si vyžadujú opustiť miesto izolácie,“ vysvetlil hlavný hygienik SR Ján Mikas.

 „Počnúc zajtrajším dňom, každý, kto sa bude vracať z Talianska, Číny, Iránu a Južnej Kórei, je povinný **kontaktovať svojho všeobecného lekára a informovať ho o pobyte v zahraničí**, ktorý ho informuje o ďalšom postupe,“

**Cieľom uvedených opatrení** je upokojenie situácie na Slovensku.

Aj z tohto dôvodu sa sprísňujú preventívne kroky v **rezorte školstva.** „Ministerstvo školstva vydá príkaz na zrušenie nielen školských exkurzií do zahraničia, ale aj rôznych súťaží, škôl v prírode, či lyžiarskych výcvikov,“

ÚKŠ registruje správy o **plošnom zatváraní škôl a upozornil, že nejde o nariadenie zo strany ÚKŠ SR a Úradu verejného zdravotníctva SR!!!**

➡️Preventívne plošné zatváranie škôl nie je z epidemiologického hľadiska nutné. V školách a škôlkach, kde si to epidemiologická situácia v súvislosti s ochorením COVID-19 vyžaduje, sú už v súčasnosti **nariadené karanténne opatrenia a prerušenie výchovno-vzdelávacieho procesu**.

ÚKŠ upozorňuje, aby rodičia v súvislosti s prerušením vyučovania nedávali deti do opatery starým rodičom z dôvodu možného šírenia nákazy. Priebeh ochorenia u nich môže byť komplikovanejší.

Na Slovensku sa doteraz potvrdilo sedem pozitívnych prípadov ochorenia COVID-19 (koronavírus), negatívnych je 541 vzoriek. Okrem už známych pozitívnych prípadov v Bratislavskom kraji, bolo ochorenie COVID-19 identifikované *v Martine a Košiciach*. Obe osoby mali cestovateľskú anamnézu a sú hospitalizované na príslušných infektologických pracoviskách.

„**Miestne príslušné regionálne úrady verejného zdravotníctva majú ohniská nákazy podchytené**. Zisťujú epidemiologickú anamnézu, dohľadávajú kontakty a zabezpečujú všetky potrebné protiepidemické opatrenia s dôrazom na elimináciu rizika šírenia ochorenia COVID-19. Šírenie ochorenia aktuálne nemá epidemický charakter. Hygienici sú v pohotovosti, dôsledne monitorujú epidemiologickú situáciu. Uskutočňujeme všetky potrebné kroky k tomu, aby k uvedenej situácii nedošlo,“ povedal hlavný hygienik Slovenskej republiky Ján Mikas.

**OPATRENIA pre zamestnancov Okresného úradu Žilina**

* požiadavka, aby zamestnanci informovali zamestnávateľa ( organizačné oddelenie Ing. Ďurajkovú) v prípade ak plánujú cestu do zahraničia alebo sa vrátia zo zahraničia z rizikových krajín **Talianska, Číny, Iránu a Južnej Kórey**. Následne je nariadená na základe záverov Ústredného krízového štábu 14 dňová domácu izoláciu.
* požiadavka, aby zamestnanci, ktorí vykazujú príznaky koronavírusu ostali doma aj keď sa neboli v dotknutých krajinách.
* zákaz organizovania zahraničných služobných ciest,
* zvýšenie dezinfekcie priestorov klientskeho centra,
* OÚ Žilina dôrazne žiada, aby občania záležitosti týkajúce sa agendy úradu a služieb, ktoré klientske centrum zabezpečuje prioritne riešili telefonicky alebo e-mailom,
* Zamedziť osobný kontakt s klientmi, nepodávať si ruky, dodržiavať vzdialenosť aspoň 1 meter